Médée
<s>Médée (srpskohrvatski: Medeja) je jednočinka Jeana Anouilha iz 1946. godine, ukupno treća od pet njegovih drama koje predstavljaju moderne interpretacije starogrčkih mitova i drama pet Anouilhovih drama (ostale su bile Eurydice, Antigone, Tu étais si gentil quand tu étais petit i Œdipe ou le Roi boiteux).</s><s>Medeja je praizvedena 2. studenog 1948. godine u Hamburgu u režiji Roberta Michaela, dok je svoju francusku premijeru imala 28. ožujka 1953. u Théâtre de l'Atelier; tu je izvedbu režirao André Barsacq, kojemu je to bila posljednja suradnja s Anouilhom.</s>

<s>Kao i u slučaju ranijih obrada, Anouilh je iskoristio osnovnu priču klasičnog mita (i Euripidove istoimene tragedije) te ju obradio na moderan način, koristeći brojne anakronizme, ali i moderne teme.</s><s>Radnja drame smještena je deset godina nakon što je Medeja izdala svog oca i ubila svog brata zbog Jazona te nakon što je potonji pronašao zlatno runo.</s><s>U novim okolnostima, Jazon napušta Medeju i planira se oženiti s kćerkom kralja Kreonta, što Medeja ne prihvaća najbolje.</s><s>Tragedija završava Medejinom smrću, odnosno njezinim samospaljivanjem pred očima Jazona, koji bespomoćno gleda.</s>

<s>Jedan od značajnijih anakronizama iz Anouilhove verzije je činjenica da Medeja živi u prikolici, dok je drama značajna i po tematskoj analizi odnosa između muškaraca i žena, što je izrazito moderan kontekst kojega je Anouilh ubacio u svoje djelo.</s>

<s>Za razliku od Euridike i Antigone, Medeja je bila znatno manje uspješna.</s><s>Uz činjenicu da je francuska premijera uslijedila gotovo pet godina nakon praizvedbe, drama je izvedena samo 35 puta.</s><s>Među razlozima njezina neuspjeha često se navode loša izvedba glavne glumice, Michèle Alfe, koja je zamijenila Monelle Valentin, inicijalno određenu za naslovnu ulogu, ali i sama priroda djela, odnosno činjenica da se radi o klasičnoj tragediji bez autorovog uobičajenog ironičnog elementa.</s>

<s>Drama je premijerno tiskana 1946. godine kao posljednje djelo iz niza "novih crnih komada", što ih je objedinila Éditions de la Table Ronde.</s><s>Ovom dramom zaključen je niz "crnih drama", koji je ostao možda najznačajniji u sklopu Anouilhovog opusa.</s>

<s>Djela Jeana Anouilha
Drame 1946.</s>

